“ปตท.-บางจาก” ขึ้นราคา “ดีเซล” 40 สต./ลิตร มีผลพรุ่งนี้!
“ปตท.-บางจาก” ขึ้นราคา “ดีเซล” 40 สต./ลิตร มีผลพรุ่งนี้!
13 ม.ค. 2564

บริษัท ปตท.น้ำมันและการค้าปลีก จำกัด (มหาชน) หรือ OR และ บริษัท บางจาก คอร์ปอเรชั่น จำกัด (มหาชน) หรือ BCP ปรับขึ้นราคาขายปลีกเฉพาะน้ำมันกลุ่มดีเซล 40 สตางค์/ลิตร ส่วนน้ำมันกลุ่มเบนซิน รวมถึงแก๊สโซฮอล์ยังคงราคาเดิม มีผลตั้งแต่วันที่ 14 ม.ค.64 เวลา 05.00 น.เป็นต้นไป
ทั้งนี้ ส่งผลให้ราคาน้ำมันขายปลีกในพื้นที่กรุงเทพฯ ที่ยังไม่รวมภาษีบำรุงท้องถิ่น ในวันพรุ่งนี้ เป็นดังนี้ ดีเซล B7 อยู่ที่ลิตรละ 24.89 บาท, B10 ลิตรละ 21.89 บาท และ B20 ลิตรละ 21.64 บาท
ส่วนน้ำมันกลุ่มเบนซิน ยังคงเดิม โดยเบนซิน ออกเทน 95 ของ PTT Station อยู่ที่ลิตรละ 31.46 บาท, แก๊สโซฮอล์ 95 ลิตรละ 24.05 บาท, แก๊สโซฮอล์ 91 ลิตรละ 23.78 บาท, E20 ลิตรละ 22.54 บาท และ E85 ลิตรละ 19.29 บาท
